Jan Ottar Andersen

Jan Ottar Andersen (født 12. juli 1984) er en norsk tidligere skihopper som representerte Eggedal IL.

Han tok sølvmedalje i NM stor bakke i Odnesbakken i 2002. I lag-NM tok han tre medaljer for Buskerud – gull i 2002 (da Buskerud og Akershus ble delte mestere), sølv i 2005 og bronse i 2003. Han ble aldri tatt ut til å delta i verdenscupen, men deltok i kontinentalcupen og FIS-cupen i årene 2002-2006. Hans beste sammenlagtplasseringer var 91.-plass i kontinentalcupen i 2002/03 og 35.-plass i FIS-cupen i 2005/06. Hans beste plassering i enkeltrenn i kontinentalcupen var 9.-plass i Braunlage 2. februar 2003. I junior-VM i Schonach i 2002 ble han nummer 25.

Kilder 
 Arne Thoresen: Lengst gjennom lufta. Versal Forlag, Oslo 2007. ISBN 978-82-8188-030-6, s. 340-341

Eksterne lenker 
 

Norske skihoppere
Fødsler i 1984